യു.ഡി.എഫിന് തിരിച്ചടി സോളാര് കേസില് സി.ബി.ഐ. എഫ്.ഐ.ആര്. സമര്പ്പിച്ചു, സംസ്ഥാനം അവസാനിച്ച അന്വേഷണം സി.ബി.ഐ ഏറ്റെടുക്കുന്നു തിരുവനന്തപുരം : രാഷ്ട്രീയകോളിക്കം സൃഷ്ടിച്ച സോളാര് കേസ് സി.ബി.ഐ. ഏറ്റെടുക്കുന്നു. കേസിലെ ഇര നല്കിയ പീഡനപരാതിയില് യു.ഡി.എഫ്. നേതാക്കള്ക്കെതിരേ സംസ്ഥാനത്തെ രണ്ട് കോടതികളില് സി.ബി.ഐ. പ്രഥമവിവര റിപ്പോര്ട്ട് എഫ്.ഐ.ആര് സമര്പ്പിച്ചു. മുന്മുഖ്യമന്ത്രി, മുന്മന്ത്രിമാര്, എം.എല്.എമാര്, എം.പിമാര് എന്നിവര്ക്കെതിരേയാണു സി.ബി.ഐ. അന്വേഷണമാവശ്യപ്പെട്ട് മുഖ്യമന്ത്രി പിണറായി വിജയനെ ഇര സമീപിച്ചത്. ഇതുസംബന്ധിച്ച ആറ് പരാതികള് സി.ബി.ഐക്കു സംസ്ഥാനസര്ക്കാര് കൈമാറി. ഇവയില്നിന്നു കഴമ്ബുള്ള നാല് പരാതികള് തെരഞ്ഞെടുത്ത സി.ബി.ഐ. പ്രഥമവിവര റിപ്പോര്ട്ട് സമര്പ്പിക്കുകയായിരുന്നു. തിരുവനന്തപുരം സി.ജെ.എം. കോടതി മുമ്ബാകെ മൂന്നു കേസിലും എറണാകുളത്തെ സ്ത്രീപീഡന കേസുകള് അന്വേഷിക്കുന്ന സി.ജെ.എം. കോടതി മുമ്ബാകെ ഒരു കേസിലുമാണ് എഫ്.ഐ.ആര്. സമര്പ്പിക്കപ്പെട്ടത്. മുന്മുഖ്യമന്ത്രി ഉമ്മന്ചാണ്ടി, എ.ഐ.സി.സി. ജനറല് സെക്രട്ടറി കെ.സി. വേണുഗോപാല്, എം.പിമാരായ അടൂര് പ്രകാശ്, ഹൈബി ഈഡന് എന്നിവരടക്കമുള്ളവര്ക്കെതിരേയാണ് ഇരയുടെ പരാതി. ഡല്ഹി പോലീസ് നിയമപ്രകാരം കേസ് സി.ബി.ഐ. ഏറ്റെടുക്കണമെന്നു സംസ്ഥാനസര്ക്കാര് ശിപാര്ശ ചെയ്തിരുന്നു. നിയമസഭാതെരഞ്ഞെടുപ്പിന് രണ്ടാഴ്ച ശേഷിക്കേയായിരുന്നു ഇത്. 2006ല് സമാനമായ രീതിയില് ലാവ്ലിന് കേസ് അന്നത്തെ യു.ഡി.എഫ്. സര്ക്കാര് സി.ബി.ഐക്കു വിട്ടിരുന്നു. സോളാര് കേസില് അന്വേഷണം സി.ബി.ഐ. ഏറ്റെടുക്കുന്നത് യു.ഡി.എഫിനു കനത്ത തിരിച്ചടിയായേക്കും. കേസ അന്വേഷിച്ച ക്രൈംബ്രാഞ്ച് മുന്മുഖ്യമന്ത്രി ഉമ്മന് ചാണ്ടിക്കെതിരേ തെളിവില്ലെന്നു കണ്ട് അന്വേഷണം അവസാനിപ്പിച്ചിരുന്നു. ക്രൈംബ്രാഞ്ച് റിപ്പോര്ട്ടും ഉള്പ്പെടുത്തിയാണു സംസ്ഥാനസര്ക്കാര് സി.ബി.ഐ. അന്വേഷണമാവശ്യപ്പെട്ടത്. കഴിഞ്ഞ അഞ്ചുവര്ഷത്തിനിടെ ക്രൈംബ്രാഞ്ചിന്റെ വിവിധസംഘങ്ങള് കേസ് അന്വേഷിച്ചിരുന്നു. നിയമപരമായി കേസ് നിലനില്ക്കില്ലെന്ന നിയമോപദേശം കിട്ടിയെങ്കിലും അതെല്ലാം മറികടന്നാണ് അന്വേഷണം സി.ബി.ഐക്കു വിട്ടത്. 2013 ജൂണ് മൂന്നിനാണ് സോളാര് തട്ടിപ്പ് നടന്നതായി പോലീസ് റിപ്പോര്ട്ട് ചെയ്തത്. തുടര്ന്ന് 2013 ജൂണ് നാലിനു ടീം സോളാറിന്റെ പേരില് നടത്തിയ തട്ടിപ്പ് അന്വേഷിക്കാന് കോടതി നിര്ദേശിച്ചതിനേത്തുടര്ന്ന് പ്രത്യേകസംഘത്തെ സര്ക്കാര് നിയോഗിച്ചു. അന്വേഷണം പലഘട്ടങ്ങളിലായി എങ്ങുമെത്താതെ അവസാനിച്ചപ്പോഴാണു സി.ബി.ഐക്കു കൈമാറാന് സംസ്ഥാനസര്ക്കാര് തീരുമാനിച്ചത്. എസ്. നാരായണ്